Igl ensemble vocal «incantanti» â cuntànschieu mintgame igl amprem post an duas categoreias a gudagnieu igl final da la feasta da tgànt internaziunala «Vox Lucensis» a Lucca an Italglia. Cun quellas exzelentas distincziùns eni turnos a tgea tut beos igl cor da giuvenils «incantanti» ad igl dirigent Christian Klucker. La partizipaziùn a quella concurenza da cors e davantada egn suczess cumplagn pigl ensemble vocal «incantanti» ad igl sieus dirigent Christian Klucker. Igls «incantanti» ân sapreschanto l’an tscheata da l’eanda passada a la concurenza da cors internaziunala «Vox Lucensis» a Lucca. Las giuvnas cantaduras ad igls giuvens cantadurs ân parschuadieu la giuria tànt an la categoreia «Cors da giuvenils maschados» sco ear an la secziùn «Musica Sacra a cappella». An amaduas categoreias âni cuntanschieu mintgame igl amprem post. Mo igl ple grànd suczess â’l igl cor cuntanschieu cun gudagnear igl premi prinzipal da la «Vox Lucensis» c’e doto cun 1500 euros. Las activitads digl ensemble da giuvenils vignan ear sustanidas agl Grischùn antras l’uniùn da promoziùn «Cultura-Kulturaustausch». Prestaziùn impressiunànta «Tge ca nus vagn cuntanschieu cuminevlameing qua a Lucca, e la ple òlta distincziùn par las nossas cantaduras a pigls noss cantadurs», â’l getg igl dirigent Christian Klucker c’eara vantirevel ad ear ampo losch suainter la dezi siùn da la giuria. La raschùn par que plascher e betga me igl suczess a caschùn da quella concurenza an Itaglia, mobagn ear igl fatg, c’igl ensemble vocal «incantanti» â dastgieu ratschever blearas giuvnas vuschs gest an vesta da que evenimaint tgantic. Ascheia e’gl sto 19 da las 24 cantaduras a cantadurs ca vevan ànc mena fatg part d’egna tala concurenza, ansuma sapreschanto ad egn conzert agl rom internaziunal. Ear igls exzelents resultats a caschùn da las producziùns an las singulas categoreias a surtut quella digl premi prinzipal maretan admira ziùn: Igl ensemble vocal «incantanti» â domino la concurenza «Cors da giuvenils maschados» cun exzelents 26,19 da 30 puncts. An la categoreia «Musica Sacra a cappella» âni cuntanschieu 25,69 puncts a surpero igl cor plazo segl savund post par 3,5 puncts. Dirigent cuntaint Egna preschantaziùn parfetga glis e’gl gartagieu a caschùn digl final fetg pretensius par cuntànscher igl premi prinzipal. An quella concurenza ân igls «incantanti» survargieu igl Cor da giuvenils da Turitg ad igl ensemle vocal Fortissimo da la Bulgaria, duas furmaziùns digl tgànt da giuvenils d’òlt livel. «Igl e nign dubi: Quels gis qua a Lucca en sprànza stos l’antscheata d’egn on cun ulteriurs sucess a surtut egn on da tgànt varius a captivànt», â’l exprimieu igl dirigent Christian Klucker tut cuntaint durànt igl vieadi anavos an la patria grischùna, noua c’igl cor da giuvenils «incantanti» porscha ear puspe la caschùn a giuvenils interessos da fufargnear durànt las provas da tgànt par eventualmeing davantar novas cumembras near novs cumembers da que ensemble vocal. Igl cor da giuvenils «incantanti» sut la direcziùn da Christina Klucker â cuntanschieu igls migliers resultats an duas categoreias a caschùn da la concurenza da tgànt a Lucca an Itaglia a plenavànt gudagnieu igl premi prinzipal digl final da quella. Igl cor da giuvenils «incantanti» sut la direcziùn da Christina Klucker â cuntanschieu igls migliers resultats an duas categoreias a caschùn da la concurenza da tgànt a Lucca an Itaglia a plenavànt gudagnieu igl premi prinzipal digl final da quella. Igl cor da giuvenils «incantanti» sut la direcziùn da Christina Klucker â cuntanschieu igls migliers resultats an duas categoreias a caschùn da la concurenza da tgànt a Lucca an Itaglia a plenavànt gudagnieu igl premi prinzipal digl final da quella.

La Sozietad da la sutgera a digls runals da Veulden (SSF) â concludieu la stagiùn. Ella fa revesta d’egn on cun d’activitads extraordinarias, mo ear cun egn unviern poc cuntantevel, siànd c’ella e vagnida ravidida pulitameing parveia da la scarseztga da nev. Par que motiv â ella gieu da taner saro las pistas antoc’igl schaner. Pliras geadas ân igls impiegos sbadaglieu nev segl vial da scursalar, par seglmains mantaner quella purschida. Graztga a la nevada da l’an­tscheata favrer a las temperaturas bassas e’la ànc stada da guder la stagiùn d’ir cun skis antocan sia fegn, igls 13 da marz. Par la paja â’gl do ­blears gis suleglivs durànt igl unviern passo c’en vagnieus gudieus da viandànts c’ân tarmess tànts resùns ancuraschànts. Cuntribuieu ca la stagiùn â tutegna pudieu vagnir concludida da maniera andànta ân ear igls manaschis turistics agl antschies. La SSF â gea lantscho la vendita digl abunamaint par la stagiùn d’unviern vagnainta. Ear uon cuntegna quella la purschida speziala: Tgi ca cumpra que abunamaint antoc’igls 31 da matg, dastga viagear tuta stad gratuitameing cun la sutgera. Possessurs da tgeasas ad avdànts digl vaschinadi da la Tumleastga survignan igl abunamaint stagiunal pigl prezi d’indigens. Possessurs da quella tgarta dastgan viagear pigl miez prezi cugls andrezs pintgs a masàns da l’antiera regiùn. Schlargiamaint da la sutgera Igl manschi digl unviern passo â musso, c’igl â sacumpruvo d’augmantar igl diember da su­tgas dad 86 a 120. Par l’egna en las novas sutgas pli cumadevlas, a par l’otra â quatras pudieu vagnir augmantada la capazitad par 40%, ascheia c’igl dat tànt sco nigns taimps da spe­tga pli a Raschuns. La speartadad prescreta â vinavànt caschuno me pocas interrupziùns. Quatras po vagnir spargnieu antoca 20% curaint. Ànc avànt ca la stagiùn d’unviern â antschiet, e stada schinada la sanaziùn da la sta­ziùn a val ad igl andrez fotovoltaic e sto culiieu cun la ret. Graztga agls blears gis suleglivs ân pudieu vagnir produtgeadas passa 8000 kWh curaint. Igl aczess a la sutgera a la staziùn a val e va­gnieu adato agls basegns d’oziglgi. Que nov aczess â purto blear leavgiamaint pigls giasts ad â quieto igl manaschi a la staziùn a val. Graztga agl sustegn digl vaschinadi da la Tumleastga ân pudieu vagnir instalo dus defibrilaturs, egn a la staziùn da la pendiculara, tschel a la staziùn a val da la sutgera. Quels en aczessibels agl public tut on, gi a notg. La stagiùn da stad d’uon antscheva la fegn d’eanda d’Anzainzas, igls 26 da matg. Suainter e la su­tgera an funcziùn mintgame las fegns d’eanda. Igl andrez fotovoltaic a la staziùn a val da la sutgera da Veulden e vagnieu cumpleto ad â produtgieu gea passa 8000 kWh curaint.